Държавен вестник, бр. 59, 2006 г., стр. 29

Б Р О Й  59
Д Ъ Р Ж А В Е Н   В Е С Т Н И К
С Т Р .  29
2. дейността на лица, когато тази дейност е
изрично уредена със закон и е обект на надзор,
предназначен да защити вложителите и инвес-
титорите.
Чл. 6. (1) Лице, което не притежава лиценз
за извършване на банкова дейност, не може
да използва в своето наименование, в реклам-
ната си или в друга дейност думата “банка”
или някои от производните є на чужд език
или друга дума, означаваща извършване на
банкова дейност.
(2) Забраната по ал. 1 не се прилага за инс-
титуция, чието име е установено или признато
със закон или с международно споразумение,
по което Република България е страна, както
и когато от смисъла, в който е употребена ду-
мата “банка”, е ясно, че институцията няма за
предмет на дейност извършването на банкови
сделки.
(3) Наименованието на банка не може да
наподобява наименованието на друга банка,
осъществяваща дейност в Република България,
или наименованието на реномирана банка на
международния финансов пазар.
(4) Банка, лицензирана в държава членка,
която възнамерява да извършва дейност на те-
риторията на Република България, използва
същото наименование, което използва в дър-
жавата членка по седалище. Ако наименовани-
ето на тази банка наподобява наименованието
на друга банка, осъществяваща дейност в Ре-
публика България, за разграничаването им БНБ
може да изиска това наименование да бъде
придружено от отличителни добавки.
Г л а в а  в т о р а
УЧРЕДЯВАНЕ И УПРАВЛЕНИЕ НА БАНКА
Чл. 7. (1) Банката се учредява като акцио-
нерно дружество и доколкото в този закон не е
предвидено друго, за нея се прилага Търговски-
ят закон.
(2) Минимално необходимият внесен капи-
тал при учредяването на банка е не по-малък от
10 млн. лв.
(3) Вноските срещу записаните акции до
минимално необходимия капитал по ал. 2 мо-
гат да са само парични.
(4) Банката може да открива повече от един
клон в отделно населено място, включително в
населеното място, където е седалището є.
(5) Вписаните в търговския регистър седа-
лище и адрес на управление на банката трябва
да съвпадат с мястото, където се извършва ре-
ално управлението є, и да се намират в държа-
вата, където банката действително упражнява
дейността си.
Чл. 8. Банката издава само безналични ак-
ции. Всяка акция дава право на един глас.
Чл. 9. Уставът на банката трябва да съдър-
жа освен данните, предвидени в Търговския
закон, и данни за сделките, които тя ще извър-
шва, пълномощията за подписване и представ-
ляване на банката, както и данни за начина, по
който ще се извършва вътрешният контрол на
банката.
Чл. 10. (1) Банката се управлява и представ-
лява съвместно най-малко от две лица, от кои-
то поне едно владее български език. Те не мо-
гат да възлагат цялостното управление и пред-
ставителство на банката на един от тях, но могат
да упълномощават трети лица за извършване
на отделни действия.
(2) Лицата по ал. 1 трябва да управляват
банката, като присъстват лично на адреса є на
управление.
(3) Юридическо лице не може да бъде член
на управителен съвет или на съвет на директо-
рите на банката.
Чл. 11. (1) Член на управителен съвет, на
съвет на директорите, както и прокурист, с из-
ключение на този, чието упълномощаване е
само за дейността на клон на банка, лицензира-
на в Република България, може да бъде лице,
което:
1. има висше образование с придобита обра-
зователно-квалификационна степен не по-нис-
ка от “магистър”;
2. притежава достатъчни за съответното
образование квалификация и професионален
опит в банковата дейност, а всяко от лицата по
чл. 10, ал. 1, изречение първо—и да е работило
най-малко 5 години на длъжност с ръководни
функции в банка или в сравнимо с банка дру-
жество или институция, съобразно критерии,
определени от БНБ;
3. не е осъждано за умишлено престъпление
от общ характер, освен ако е реабилитирано;
4. не е било през последните две години пре-
ди датата на решението за обявяване в несъсто-
ятелност член на управителен или контролен
орган или неограничено отговорен съдружник
в прекратено поради несъстоятелност дружес-
тво, ако има неудовлетворени кредитори, неза-
висимо дали е възстановено в права;
5. не е било член на управителен или контро-
лен орган на банка през последните две години
преди датата на решението за обявяването є в
несъстоятелност;
6. не е лишено или лишавано от право да
заема материалноотговорна длъжност;
7. не е съпруг или роднина до трета степен
включително по права или по съребрена линия
с член на управителен или контролен орган на
банката и не се намира във фактическо съжи-
телство с такъв член;
8. не е невъзстановен в правата си несъсто-
ятелен длъжник.
(2) Наличието на необходимата квалифика-
ция и професионален опит по ал. 1, т. 2 се удос-
товерява със сертификат, издаден от БНБ. Ус-
ловията и редът за издаването и отнемането на
сертификата се определят с наредба на БНБ.
(3) Обстоятелствата по ал. 1, т. 4—8 се уста-
новяват с декларация.